
ΑΠΟΣΠΑΣΜΑ                        
Από το πρακτικό της με αριθ. 9ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 103/2023
Στη Λευκάδα σήμερα  στις 27 του μηνός Μαρτίου του έτους  2023,  ημέρα  Δευτέρα και  ώρα 12:00,  ήλθε σε τακτική με τηλεδιάσκεψη μέσω εφαρμογής Webex συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 5796/23.3.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	Γαζής Αναστάσιος (Πρόεδρος)

	2
	Βικέντιος Νικόλαος
	2
	Γιαννιώτης Παναγιώτης

	3
	Λύγδας Σπυρίδων
	3
	Κοντογιώργης Σπυρίδων

	4
	Μαργέλη Μαρία 
	4
	

	5
	Σκληρός Φίλιππος

	Τυπάλδος Νικόλαος

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ  1ο: Απόφαση Ο.Ε. για xορήγηση εντολής στη Δικηγόρο του Δήμου Λευκάδας με πάγια αντιμισθία Μαυρέτα Καρύδη, παράστασης και εκπροσώπησης του Δήμου Λευκάδας  ενώπιον του Μονομελούς Πρωτοδικείου  Λευκάδας για την αριθ. 32/2023 αγωγή διόρθωσης των αρχικών εγγραφών στο Ελληνικό Κτηματολόγιο  κατά του Σ. Κ. του Π.Κ. και Α.Κ. σύμφωνα με την  διαδικασία κατάθεσης των προτάσεων των εκατό είκοσι ημερών.
                                                          
Εισηγήτρια: Μαυρέτα Καρύδη, Δικηγόρος του Δήμου

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:
Περιήλθε εις γνώση μου η  αριθ’32/2023 αγωγή  του Σπυρίδωνος Κατωπόδη του Παναγιώτη και της Ασπασίας, του Παναγιώτη Κατωπόδη του Δημητρίου και της Σταυρούλας, της Ασπασίας Παναγιώτη Κατωπόδη ,το γένος Θεοδώρου Κοντογιώργη και της Ελευθερίας, η οποία  στρέφεται μεταξύ των άλλων και    κατά του Οργανισμού Τοπικής Αυτοδιοίκησης με την επωνυμία Δήμος Λευκάδας.

Στην ως άνω αγωγή μεταξύ άλλων αναφέρονται τα εξής:

 Να αναγνωρισθεί ότι κατά το χρόνο έναρξης του κτηματολογίου στην περιοχή Απολπαίνης Λευκάδας, ήτοι στις 14-5-2004 οι πιο πάνω ενάγοντες ετύγχαναν συγκύριοι  κατά το ποσοστόν τους έκαστος ενός οικοπέδου με το επ’ αυτό παλαιό πέτρινο κτίσμα, που βρίσκεται εντός του οικισμού Απόλπαινας του Δήμου Λευκάδας, το οποίο έχει εμβαδόν 714,52τ.μ,όπως αυτό εμφαίνεται στο από Ιανουαρίου 2023 τοπογραφικό διάγραμμα γεωμετρικών μεταβολών, του πολιτικού μηχανικού  Ιωάννη Ροντογιάννη, το οποίο περιγράφεται ολόγυρα με τα στοιχεία –αριθμούς1,2,3,4,5,6,7,8,9,10,11,12,13,14,15,16,17,18,19,20,21,22,23 ,24,25,2,6,27,28,29,30,31,1καθώς και του κατωτέρω λεπτομερώς περιγραφέντος επίδικου  τμήματος. όπως εμφαίνεται στο επισυναπτόμενο στην παρούσα τοπογραφικό διάγραμμα, ήτοι Επίδικο τμήμα Γ εμβαδού, 51,21 τ.μ ,που περιγράφεται με τα στοιχεία16,17,18,19,20,21,42,16 στο οποίο εσφαλμένα εμφανίζεται από το κτηματολόγιο με ΚΑΕΚ 3402ΕΚ00085/0/0 ,

      Επειδή ο Δήμος Λευκάδας έχει έννομο συμφέρον προς τούτο                 

                       ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμαι να τεθεί το θέμα στην Οικονομική επιτροπή του Δήμου Λευκάδας και να χορηγήσει εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα, να παρασταθεί και να εκπροσωπήσει το Δήμο Λευκάδας  ενώπιον του Μονομελούς Πρωτοδικείου Λευκάδας, καταθέτοντας προτάσεις και σχετικά έγγραφα και εν γένει να εκπροσωπεί το Δήμο Λευκάδας  κατά της υπ’αριθ’ αριθ’32/2023 αγωγής διόρθωσης των αρχικών εγγραφών στο Ελληνικό Κτηματολόγιο,  κατά Σπυρίδωνος Κατωπόδη του Παναγιώτη και της Ασπασίας, του Παναγιώτη Κατωπόδη του Δημητρίου και της Σταυρούλας, της Ασπασίας Παναγιώτη Κατωπόδη, το γένος Θεοδώρου Κοντογιώργη και της Ελευθερίας, η οποία στρέφεται  μεταξύ άλλων και κατά του Δήμου Λευκάδας.»

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ


Χορηγεί  εντολή στην Δικηγόρο του Δήμου Λευκάδας με πάγια αντιμισθία Καρύδη Μαυρέτα, να παρασταθεί και να εκπροσωπήσει το Δήμο Λευκάδας  ενώπιον του Μονομελούς Πρωτοδικείου Λευκάδας, καταθέτοντας προτάσεις και σχετικά έγγραφα και εν γένει να εκπροσωπεί το Δήμο Λευκάδας  κατά της υπ’ αριθ’32/2023 αγωγής διόρθωσης των αρχικών εγγραφών στο Ελληνικό Κτηματολόγιο,  κατά Σπυρίδωνος Κατωπόδη του Παναγιώτη και της Ασπασίας, του Παναγιώτη Κατωπόδη του Δημητρίου και της Σταυρούλας, της Ασπασίας Παναγιώτη Κατωπόδη, το γένος Θεοδώρου Κοντογιώργη και της Ελευθερίας, η οποία στρέφεται  μεταξύ άλλων και κατά του Δήμου Λευκάδας.

Η απόφαση αυτή πήρε αύξοντα αριθμό: 103/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

